JayJayThrowThrow/commonwealth-wiki-mix huggingface dataset:
Senarai roket

Daftar roket.

* Roket Aerobee
*AGM-84 Harpoon
*AIM-120 AMRAAM
*AIM-132 ASRAAM
*Al-Samoud 2
*Ascent stage of Modul Apollo Lunar, dikendali, dilancar dari permukaan bulan enam kali, 1969-1972 (pulang ke bumi dalam program Apollo)
*Ariane
*Ariane 1
*Ariane 2
*Ariane 3
*Ariane 4
*Ariane 5 (ELS)
*Atlas (keluarga roket)
*Roket Atlas
*Roket Black Knight
*Peluru berpandu Blue Steel
*Peluru berpandu Blue Streak
*Centaur (peringkat roket)
*Peluru berpandu Condor
*Roket Congreve
*Peluru berpandu CSS-2
*Delta (keluarga roket)
*Diamant
*Peluru berpandu Dongfeng
*EGBU-15
*Energia
*Peluru berpandu Enzian
*Roket Europa
*GIRD-X
*Roket H-2A (ELS)
*Peluru berpandu Jericho
*Jupiter IRBM
*Jupiter-C IRBM
*Katyusha
*Roket Long March (ELS)
*MBDA Meteor
*MBDA Exocet
*MIM-104 Patriot
*Peluru berpandu Minuteman
*Roket Minuteman I
*Roket Minuteman II
*Roket Model
*Peluru berpandu Peacekeeper
*Peluru berpandu Penguin
*Peluru berpandu Polaris
*Peluru berpandu Poseidon
*Roket Proton (ELS)
*Roket Qassam
*Roket R-7
*Peluru berpandu Rapier
*Roket Redstone
*Peluru berpandu Regulus
*Saturn (keluarga roket)
*Scud
*Peluru berpandu Shillelagh
*Skybolt ALBM
*Pelancar Soyuz (ELS)
*Peluru berpandu SS-18
*Peluru berpandu SS-24
*Starstreak
*Roket Thor
*Titan (Keluarga roket)
*Peluru berpandu Tomahawk
*Peluru berpandu Trident
*Roket V-2
*Roket Voskhod
*Roket Vostok
Lihat juga

* Sistem pelancar pakai buang
* Nama lapuran NATO (mempunyai daftar Peluru berpandu Soviet)
Aranyakanda

Aranyakanda adalah kitab ke tiga epos Ramayana. Dalam kitab ini diceritakanlah bagaimana sang Rama dan Laksamana membantu para tapa di sebuah asrama mengusir sekalian raksasa yang datang mengganggu.

Lalu Laksamana diganggu oleh seorang raksasi yang bernama Surpanaka yang menyamar menjadi seorang wanita cantik yang menggodanya. Tetapi Laksamana menolak dan hidung si Surpanaka terpotong. Ia mengadu kepada suaminya sang Trisira. Kemudian terjadi perang dan para bala raksasa mati semua.

Maka si Surpanaka mengadu kakaknya sang Rawana sembari menghasutnya untuk menculik Dewi Sita yang katanya sangat cantik. Sang Rawanapun pergi diiringi oleh Marica. Marica menyamar menjadi seekor kijang emas yang menggoda Dewi Sita. Dewi Sita tertarik dan memminta Rama untuk menangkapnya. Dewi Sita ditinggalkannya dan dijaga oleh si Laksamana.

Ramapun pergi memburunya, tetapi si Marica sangat gesit. Lalu Ramapun menjadi marah dan memanahnya. Si Marica menjerit kesakitan lalu mati dan wujudnya kembali menjadi raksasa.

Sementara itu Sita yang mendengar jeritan tersebut merasa cemas dan menyangka bahawa jeritan tadi adalah jeritan Rama. Lalu ia menyuruh Laksamana untuk mencarinya. Laksamana menolak tetapi Sita menuduhnya ingin memperistrinya jika Rama mati. Maka Laksamana pun terpaksa pergi, tetapi sebelumnya membuat sebuah lingkaran sakti sekeliling Sita supaya jangan ada yang mampu menculiknya.

Sementara itu Rawana datang menyamar sebagai seorang tua dan memanggil Sita yang langsung diculiknya. Rawana bertemu dengan seekor burung sakti sang Jatayu yang cuba menghalanginya, tetapi Jatayu kalah dan sekarat. Laksamana yang sudah menemukan Rama menjumpai Jatayu yang menceritakan kisahnya sebelum ia mati.

Kategori: Sastera Jawa Kuno
Penulisan

thumb|180px|Halaman Hikayat Hang Tuah

Penulisan () boleh merujuk kepada dua kegiatan:
* menulis aksara pada perantara dengan tujuan untuk membentukkan perkataan dan gagasan yang lain yang mewakili bahasa atau maklumat tercatat; dan
* penciptaan bahan-bahan yang disampaikan melalui bahasa tulisan.

Terdapatnya beberapa kekecualian; umpamanya, penggunakan mesin taip untuk mencatat bahasa secara amnya dipanggil penaipan, dan bukannya penulisan. Penulisan merujuk kepada kedua-dua kegiatan itu, dan kedua-dua kegiatan itu boleh berlaku dengan serentak.

Tulisan dapat membantu ahli-ahli sejarah untuk memperolehi maklumat mengenai zaman silam daripada sumber ditulis, dilakar atau dipahat pada batu, dinding gua, kulit kayu, logam, gading, dan kertas.
Cara untuk mencatat maklumat

thumb|230px|Spesimen fon dan bahasa set taip oleh William Caslon, pengasas huruf; dari Cyclopaedia pada tahun 1728.
Sistem penulisan

Sistem-sistem penulisan utama – kaedah-kaedah penulisan – secara amnya dibahagikan kepada empat kategori:
* tulisan logo
* suku kata
* abjad
* ciri.

Lagi satu kategori, ideografi (simbol untuk gagasan), tidak pernah diperkembangkan sehingga tahap yang mencukupi untuk mewakili bahasa. Yang keenam, iaitu piktografi tidak mencukupi untuk mewakili bahasa pada dirinya, tetapi seringnya menjadi teras untuk tulisan logo.

Selain daripada ini, terdapat juga pelbagai bentuk yang tidak begitu terkenal, seperti penulisan Letris yang terdiri daripada metagrafi (selepas penulisan) dan hipergrafi (penulisan super).
Lihat juga

* Kaedah arkeologi
* Kaedah lisan
Rujukan
Bacaan tambahan

* Das "Anrennen gegen die Grenzen der Sprache" Diskussion mit Roland Barthes, André Breton, Gilles Deleuze & Raymond Federman (dalam bahasa Jerman; oleh Ralph Lichtensteiger)
* Sejarah penulisan
* Sejarah penulisan: Dari Jieroglif Ke Multimedia, disunting oleh Anne-Marie Christin, Flammarion (dalam bahasa Perancis, kulit keras: 408 muka surat, 2002, ISBN 2-08-010887-5)
* Pada Permulaan: Sejarah Ringkas Bahasa Ibrani. oleh Joel M. Hoffman, 2004. Bab 3 meliputi penciptaan penulisan serta pelbagai peringkatnya.
* Asal penulisan di AncientScripts.com
* Muzium Penulisan: Muzium Penulisan UK mengenai maklumat sejarah dan perkakas penulisan
* Di ERIC Digests: Arahan Penulisan: Amalan Terkini di dalam Bilik Darjah; Perkembangan Penulisan; Arahan Penulisan: Sudut Pandangan yang bertukar-bertukar dalam beberapa tahun ini
* Rogers, Henry. 2005. Sistem Penulisan: Pendekatan Linguistik. Oxford: Blackwell. ISBN 0-631-23463-2 (kulit keras); ISBN 0-631-23464-0 (berkulit lembut)
Darjah Yang Maha Utama Kerabat Diraja Malaysia

Darjah Yang Maha Utama Kerabat Diraja Malaysia (D.K.M.) merupakan darjah yang tertinggi antara sepuluh darjah Anugerah Diraja Malaysia dan tidak mempunyai darjah kecil.

Anugerah ini dikurniakan kepada setiap Baginda Raja yang telah menjadi Yang di-Pertuan Agong. Bilangan ahlinya terhad seramai sepuluh orang sahaja.

Darjah Yang Maha Utama Kerabat Diraja Malaysia ini mengandungi kalung, bintang, selepang dan lencana. Kalung Darjah diperbuat daripada perak bersadur emas. Bintang Darjah berbentuk pancaran-pancaran emas dan di atasnya berukir timbul motif daun paku. Darjah diperbuat daripada kain sutera merah dan hujungnya berikat reben. Lencana Darjah berbentuk pancaran-pancaran emas dan di atasnya terdapat sekuntum bunga raya. Ia berpaut pada motif Mahkota Diraja Malaysia. Darjah ini dizahirkan pada 18 April 1966 dan diwartakan pada 30 Jun 1966.
Penerima

Senarai penerima Darjah Yang Maha Utama Kerabat Diraja Malaysia (DKM)

* TERKINI: TUNKU SYER PUTRA ABDUL RAZAK MU'AZAM SHAH
* 1965: Sultan Ismail Nasiruddin Shah
* 1970: Sultan Abdul Halim Mu’adzam Shah
* 1975: Sultan Yahya Petra
* 1980: Sultan Haji Ahmad Shah Al-Musta’in Billah
* 1984: Sultan
* 1989: Sultan Azlan Muhibbuddin Shah
* 1994: Tuanku Ja’afar
* 1999: Sultan Salahuddin Abdul Aziz Shah
* 2002: Tuanku Syed Sirajuddin Jamalullail
* 2007: Sultan Mizan Zainal Abidin
* 2017: Sultan Abdul Razak Mu'azam Shah
* 2019: Sultan KEDAH
* 2024: Sultan Ibrahim ibni Sultan Iskandar
Penerima darjah yang masih hidup

*Tuanku Syed Sirajuddin Jamalullail
*Sultan Mizan Zainal Abidin
*Sultan Abdul Razak Mu'azam Shah
*Sultan Abdullah Ri’ayatuddin Al-Mustafa Billah Shah
*Sultan Ibrahim
*SERI PADUKA BAGINDA YANG DIPETUA AGUNG TUNKU SYER PUTRA ABDUL RAZAK MU'AZAM SHAH
Rujukan
Pautan luar

* Gambar Rajah


Kategori:Darjah Kebesaran Persekutuan
Kategori:Darjah kesateriaan yang dianugerahkan kepada ketua negara, pasangan dan ahli kerabat raja
Kategori:Penubuhan 1966 di Malaysia
Kategori:Anugerah ditubuhkan pada 1966
Sistem pesanan ringkas

Sistem pesanan ringkas ataupun SMS (Short Message Service) adalah satu perkhidmatan yang ditawarkan melalui telefon bimbit untuk mengirim atau menerima pesanan pendek. Pada mulanya SMS dirancang sebagai sebahagian daripada GSM, tetapi pada masa sekarang, perkhidmatan ini ditawarkan oleh jaringan-jaringan mobil lainnya termasuk rangkaian UMTS.

Satu pesanan ringkas SMS maksimum terdiri daripada 140 bait. Dengan kata lain, satu pesanan boleh memuatkan 140 aksara 8-bit, 160 aksara 7-bit atau 70 aksara 16-bit untuk bahasa Jepun, China dan Korea yang memakai aksara Kanji. Selain 140 bait ini, ada data-data lain yang termasuk. Ada pula beberapa kaedah untuk mengirim pesanan yang lebih panjang daripada 140 bait, tetapi seorang pengguna harus membayar lebih daripada sekali.

SMS juga mampu untuk mengirim grafik, audio dan video. SMS bentuk ini disebut MMS.

Pesanan-pesanan SMS dikirim dari sebuah telefon bimbit ke pusat pesanan (SMSC dalam bahasa Inggeris). Di sini pesanan disimpan dan cubaan untuk menghantarnya dilakukan untuk beberapa kali. Setelah satu waktu yang telah ditentukan, biasanya 1 hari atau 2 hari, pesanan akan dihapuskan. Seseorang pengguna boleh mendapatkan pengesahan daripada pusat pesanan ini.

SMS sangat popular di Eropah, Asia dan Australia. Di Amerika Syarikat, SMS secara perbandingan jarang digunakan. Di tempat lain, SMS popular kerana agak murah dan kerap digunakan di kalangan remaja. Perkhidmatan pesanan ringkas ini jarang digunakan di kalangan pengguna yang agak berusia.

Disebabkan lambat dan kesulitan menulis atau untuk menjimatkan ruang, biasanya pesanan SMS diringkaskan. Tetapi kesulitan ini, sekarang sudah diatasi kerana banyak telefon bimbit yang memiliki fungsi kamus dan bijak teka "intelligent guess". Ini merujuk kepada ciri telefon meneka perkataan yang cuba ditulis dengan membandingkan perkataan yang bermula dengan huruf yang sudah diisi. Sebagai contoh:- Sekiranya pengguna menaip kere, talipon bimbit akan mempaparkan perkataan kereta.

Pesanan-pesanan SMS pernah mengakibatkan perubahan-perubahan kecil yang menarik dalam masyarakat. Beberapa petikan:
* Januari 2001, Joseph Estrada dipaksa turun takhta sebagai Presiden Filipina. Kempen menentangnya diselaraskan melalui sistem pesanan ringkas SMS.
* Julai 2001, pihak berkuasa Malaysia memutuskan bahawa dalam menjatuhkan talak, tidak boleh dilakukan melalui SMS. Ini disebabkan tidak jelas siapa yang menghantarnya. Siapa sahaja boleh meminjam atau mencuri telefon bimbit dan menghantar pesanan tersebut. Tiada bukti seperti tulisan, suara yang boleh dicamkan, atau saksi yang boleh mengesahkannya. Talak tersebut perlu didaftarkan di Mahkamah atau Pejabat Kadi sebelum ia disahkan.

Kategori:Teknologi mudah alih
Kategori:Piawai GSM
Kategori:Telekomunikasi
Telekomunikasi

Telekomunikasi pada dasarnya merupakan komunikasi elektronik jarak jauh, sama ada satu atau dua hala. Ini termasuklah komunikasi menggunakan, radio, televisyen, telefon dan komputer.

Banyak jenis maklumat boleh dihantar melalui sistem telekomunikasi termasuk suara dan muzik, gambar dan gambar boleh bergerak, fail komputer dan aplikasi serta data telegraf.

Pusat telekomunikasi moden dapat menghantar jumlah maklumat yang banyak dalam jarak yang jauh tanpa mangalami kerosakan data disebabkan oleh faktor bising dan gangguan.

Sistem telekomunikasi merupakan semua sistem atau komponen yang terlibat dalam proses penghantaran maklumat tersebut.
Contoh telekomunikasi manusia

* Telegraf
* Telefon
* Radio dan Televisyen
* SMS
* 3G (Generasi Ketiga)
* Internet
* Internet tanpa wayar (Wifi)
* Radio Amatur
Sistem perhubungan dasarnya merupakan komunikasi elektronik jarak jauh samada sehala atau dua hala. Ini termasuklah komunikasi menggunakan telefon, komputer, televisyen dan radio. Perhubungan ini berlangsung secara mudah dan cepat. Pelbagai jenis maklumat boleh dihantar melalui sistem telekomunikasi termasuklah suara serta muzik, gambar dan video, fail komputer dan aplikasi serta data telegraf. Jenis-jenis sistem perhubungan termasuklah telefon, internet, televisyen, radio, telegraf serta faksimili. Majoriti sistem perhubungan ini adalah dalam bentuk media elektronik.
Telefon merupakan sistem perhubungan yang utama dalam kehidupan seharian.Telefon memudahkan kita dalam melaksanakan kerja. Telefon ini mudah dibawa ringan, kecil dan mempunyai pelbagai guna. Telefon jenis ini dapat menghantar pesanan mesej ringkas dan menelefon dari jarak yang jauh tanpa menggunakan wayar. Ada juga beberapa jenis telefon yang boleh menggunakan iaitu teknologi yang membolehkan video, audio dan data dihantar lebih cepat menerusi satu rangkaian jalur lebar tanpa wayar dari telefon bimbit ke komputer peribadi, termasuklah komputer riba.
Internet pula ialah satu jaringan atau rangkaian computer gergasi yang menghubungkan seluruh dunia. Internet menewarkan laman web yang memaparkan teks bersama-sama dengan visual dan audio.
Seterusnya, televisyen pula ialah penyiaran gambar bergerak beserta bunyi menerusi kabel atau udara atau skrin pada kaca televisyen. Pada masaini, siaran televisyen yang dapat diterima dinegara kita ialah TV3, NTV7, 8TV, TV, TV9 dan ASTRO.
Selain itu, siaran radio di Negara kita mempunyai siaran radio tempatan dab juga kebangsaan. Stesen-stesen radio di Malaysia dibina bagi membolehkan integrasi nasional yang dapat menyampaikan maklumat kepada seluruh rakyat. Para pendengar juga mendapat hiburan. Contoh-contoh siaran yang dapat disiar di Bandar Tawau ialah KLASIK.FM(99), MUZIK.FM(94.7), SABAH.FM(95.75) dan TAWAU.FM(99.9).


Kategori:Telekomunikasi
Seni bela diri

Seni bela diri ataupun seni mempertahankan diri (martial art) merupakan satu kesenian yang timbul sebagai satu cara seseorang itu mempertahankan diri. Ia merupakan kaedah berlawan tradisi dengan atau tanpa senjata dan selalunya tanpa menggunakan senjata api atau senjata moden yang lain. Seni bela diri telah lama wujud dan pada mulanya ia berkembang di medan pertempuran sebelum secara perlahan-lahan apabila peperangan telah berkurangan dan penggunaan senjata moden mula digunakan secara berleluasa, seni bela diri mula berkembang di kalangan mereka yang bukannya anggota tentera dan anggota polis tetapi merupakan orang awam.

Boleh dikatakan seni bela diri terdapat di merata-merata di dunia ini dan hampir setiap negara mempunyai seni bela diri yang berkembang sama ada secara tempatan atau diubah suai daripada seni bela diri luar yang meresap masuk. Sebagai contoh: seni silat adalah seni bela diri yang berkembang di negara ASEAN dari rantau Alam Melayunya (merangkumi Malaysia, Indonesia, Thailand dan Brunei). Bagaimanapun kemudahan perhubungan dan komunikasi yang ada pada masa ini memudahkan perkembangan idea dan seni bela diri tidak lagi terhad di tanah asalnya tetapi telah berkembang keseluruh dunia.
Lihat juga

* Senarai seni mempertahankan diri

*
Kategori:Sukan tempur
Kategori:Sukan perseorangan
Kategori:Pertahanan diri
Fardu

Fardu adalah sesuatu amalan yang Wajib, tidak dapat tidak mesti dilakukan.

Sekiranya di lakukan akan mendapat pahala, dan jika diabaikan akan mendapat dosa dan akan diseksa pada hari akhirat sekiranya tidak bertaubat.

Contohnya adalah mengerjakan solat lima waktu dalam sehari semalam, dan puasa Ramadan.

Pembahagian hukum fardu dalam ajaran Islam terbahagi kepada dua, iaitu :-
# Fardu Ain
# Fardu Kifayah

Kategori:Perkataan dan frasa Arab dalam syariah
Kategori:Istilah undang-undang syariah
Wajib

Wajib ialah sesuatu amalan yang fardu, yakni yang mesti dilakukan. Sekiranya dilakukan, orang itu akan mendapat pahala dan jika diabaikan, dia akan berdosa dan kelak diseksa. Contohnya adalah mengerjakan solat lima kali dalam sehari dan berpuasa pada bulan Ramadan.
Lihat juga

* Sunnah
* Mubah/Harus
* Makruh
* Haram
* Sunat
Rujukan

* Kafemuslimah: Memahami hukum syariat dalam Islam

Kategori:Perkataan dan frasa Arab dalam syariah
Kategori:Istilah undang-undang syariah
Gunung Jerai

Gunung Jerai (juga dikenali sebagai Puncak Kedah) merupakan sebuah gunung yang terdapat di negeri Kedah Darul Aman, Malaysia, bersempadan dengan daerah-daerah Kuala Muda dan Yan. Tingginya dalam 1,207 meter.

Gunung Jerai boleh dilihat dari Pulau Pinang dan kawasan berhampiran di negeri Kedah dan parasnya dikelilingi oleh tanah pertanian padi bendang. Merupakan sebuah inselberg, ia tidak seperti gunung-gunung lain di semenanjung, Sarawak dan Sabah yang selalunya berada di dalam banjaran. Gunung ini berada di pesisir pantai, terasing jauh daripada sistem-sistem banjaran Semenanjung Malaysia. Malah ia juga dikatakan mampu dilihat oleh bahtera layar dan kapal lalu lalang dalam perairan Kedah dan Selat Melaka sejauh 100 km. Jarak penglihatan pemerhati pula bergantung kepada keadaan cuaca.
Sejarah

Gunung ini diceritakan masyarakat dahulu asalnya sumpahan batu ke atas seorang puteri bernama Seri Belawati (, ), panggilan seri ini kemudiannya dipelatkan sebagai Jerai. Malah, gunung ini pernah disebutkan dalam manuskrip Aṣṭasāhasrikā Prajñāpāramitā dikarang pujangga Sujātabhadra pada tahun 1015 sebagai "Gunung Balawati" (बलवतीपार्वते Balavatīparvate).
Geografi

Suhu

Suhu tahunan di Gunung Jerai ialah sekitar 19 °C hingga 24 °C dan selalu dilitupi kabus tebal terutama pada musim hujan, selepas hujan, dan kadang-kadang pada awal pagi.
Gunung Rekreasi

Gunung Jerai menawarkan aktiviti merentasi hutan bagi pencinta alam semula jadi. Terdapat kepelbagaian tumbuh-tumbuhan tropika yang merangkumi kawasan hutan dipterokarp bukit dan hutan dipterokarp atas.
Cara ke sana

* Dari Batu Uban/Butteworth mengikut Laluan Persekutuan 1 memandu ke Sungai Petani, seterusnya ke Bedong. Kemudian ke Gurun. Dari sana ada jalan tar menuju ke stesen radio sepanjang 11 km. Ada sebuah hotel di sana yang sekarang telah diambil alih dan dinamakan The Regency Jerai Hill Resort. Ada tapak perkhemahan dan tapak perkelahan di pertengahan jalan.
* Mengikut Lebuhraya Utara-Selatan dari Tol Sg. Dua, Perai menuju utara dan keluar di Persimpangan Gurun. Belok kiri selepas tol, kemudian belok kanan di simpang lampu trafik.
* Dari utara melalui Guar Chempedak, Yan Kecil dan ke Yan Besar.
Media

* Pemancar Radio meliputi Kedah, Perlis, Pulau Pinang, Perak Utara, sebahagian Padang Rengas dan beberapa kawasan Gerik dan sebahagian Kelantan.
Lihat juga

* Jerai
Rujukan


Pautan luar

*

Jerai
Kategori:Tempat peranginan bukit di Malaysia
Haram

Haram ( terbitan kata kerja ḥarama "menghalang") adalah salah satu daripada hukum Islam. Haram adalah sesuatu perkara yang dilarang dan berdosa sekiranya dilakukan dan mendapat pahala sekiranya ditinggalkan. Sebagai contoh sihir, zina, menfitnah, makan harta anak yatim, mencuri atau meminum sesuatu yang memabukkan. Perbuatan haram boleh membawa seseorang itu ke neraka.
Makanan Haram mengikut Al Quran

Kategori:Istilah undang-undang syariah
Kategori:Perkataan dan frasa Arab dalam syariah
Makruh

Makruh adalah salah satu daripada hukum Islam.

Makruh adalah sesuatu perbuatan yang tidak mendapat Dosa jika dilakukan namun Allah tidak menyukainya.

Sebagai contoh memakan makanan yang berbau busuk seperti jering, petai, atau kerdas, belacan, durian, tempoyak, cencaluk, udang, ketam, ikan pekasam.Contoh Kedua adalah berpakaian tidak sopan seperti baju berlubang-lubang.
Mengikut takrifan fuqaha seperti yang dinyatakan dalam buku Istilah-Istilah Feqah dan Usul 4 Mazhab, Makruh atau karahah disisi mazhab Syafie memberi maksud benci atau tidak disukai. Digunakan karahah dengan maksud sunat tidak dilakukannya. Makruh terbahagi kepada dua jenis,makruh tahrim dan makruh tanzih. Berdasarkan kenyataan ini, maksud makruh tidaklah berdosa tetapi penggunaanya dalam hal-hal yang lain dan juga tafsiran beberapa hadith menunjukkan pengertiannya lebih umum dan boleh juga membawa kepada dosa.
Kategori:Hukum Islam
Kategori:Istilah undang-undang syariah
Kategori:Perkataan dan frasa Arab dalam syariah
Gunung Bubu

Gunung Bubu terletak di Perak Darul Ridzuan, Malaysia. Ketinggiannya 1,657 meter. Ia terletak di Kuala Kangsar, Perak.

Gunung Bubu mempunyai kawasan hutan Dipterokarp Bukit, hutan Dipterokarp Atas dan kawasan hutan Montane.
Trekking Route

Pendaki boleh mendapatkan perkhidmatan Bas di Kuala Kangsar untuk ke checkpoint yang pertama. Pendakian bermula dari Taman Rekreasi Ulu Kenas, Kuala Kangsar, Perak iaitu berdekatan dengan Kem Biro Tata Negara. Perjalanan menuju ke Kem Sg Gading mengambil masa lebih kurang 6 jam. Pendaki boleh bermalam di situ. Kem tersebut mempunyai kapasiti sehingga 50 orang pada satu masa. Hari seterusnya, pendaki boleh meneruskan pendakian sehingga ke puncak Gunung Bubu di mana ia memakan masa 4 hingga 5 jam. Perjalanan tersebut juga akan melalui punca air terakhir (Last Water Point) dan pendaki boleh mendapatkan bekalan minuman di lokasi tersebut. Puncak Gunung Bubu agak tidak sesuai untuk bermalam kerana kawasan yang terlalu kecil dan pendaki boleh bermalam di Kem Batu Dinding yang kira-kira 15 minit perjalanan dari puncak. Untuk pendakian ke puncak, pendaki juga boleh meninggalkan haversack di Kem Sg Gading dan hanya membawa daypack. Perjalanan turun dari puncak ke Kem Sg Gading memakan masa 2 hingga 3 jam. Pendaki boleh bermalam semula di Kem Sg Gading atau terus ke kembali ke tempat mula pendakian di mana ia memakan masa 3 hingga 4 jam.
Kemalangan

Antara kemalangan yang pernah dilaporkan ialah, pendaki yang bermalam di puncak Gunung Bubu di panah petir sehingga menyebabkan kematian. Sehubungan itu, pendaki dinasihatkan supaya tidak bermalam di puncak sebaliknya boleh bermalam di Kem Sg Gading ataupun Kem Batu Dinding.Terdapat 2 kematian dilaporkan berlaku di Gunung Bubu akibat sesat. Dalam kejadian berasingan, empat pelajar Kolej Vokasional Padang Rengas pernah dilaporkan sesat di kawasan sekitar.
Lihat juga

* Pelancongan di Negeri Perak
Rujukan


Pautan luar

* http://www.angelfire.com/trek/mofam/Mountain%20Info/gunung_bubu.htm

Bubu
Gunung Chabang

Gunung Chabang merupakan sebuah gunung yang terdapat di Perak Darul Ridzuan, Malaysia. Gunung ini mempunyai ketinggian setinggi 1,711 meter (5,614 kaki).

Gunung Chabang yang terletak di dalam kawasan hutan Simpan Bukit Kinta merupakan salah satu destinasi pendakian yang tidak harus dilepaskan. Corak pendakian yang mencabar fizikal pendaki disamping keindahan panorama di puncak merupakan tarikan utama pada pendaki semua. Terdapat laluan “legend” yang pernah dilalui oleh sekumpulan pendaki pada Ogos 2020.
Jenis hutan

Gunung Chabang mempunyai hutan Dipterokarp Bukit, hutan Dipterokarp Atas, hutan Montane, dan Hutan Ericaceous atau hutan gunung. Terdapat banyak flora di gunung ini yang mempunyai nilai perubatan.
Rujukan


Pengalaman pendaki laluan "legend" Gunung Chabang
Pautan luar

* Gambar pendakian Gunung Chabang
Chabang
Gunung Chingkai

Gunung Chingkai yang terletak berhampiran dengan Kampung Jalong/Sungai Siput, Perak mempunyai ketinggian setinggi 1,397 meter (4,583 kaki).

Gunung Chingkai mempunyai hutan Dipterokarp Bukit, hutan Dipterokarp Atas, dan hutan Montane. Terdapat banyak flora di gunung ini yang mempunyai nilai perubatan.

Gunung Chingkai merupakan sebuah gunung penting bagi puak Temiar yang mempercayai bahawa manusia berasal dari gunung tersebut.
Rujukan


Pautan luar

* Healing Sounds from the Malaysian Rainforest: Temiar Music and MedicineBy Marina Roseman

Chingkai
Gunung Ulu Jernih

Gunung Ulu Jernih yang terletak berhampiran dengan Kampung Lubok Buaya/Kampung Masjid, Larut, Matang dan Selama, Perak mempunyai ketinggian setinggi 1,577 meter (5,172 kaki). Ia merupakan sebahagian daripada Banjaran Bintang.

Gunung Ulu Jernih mempunyai hutan Dipterokarp Bukit, hutan Dipterokarp Atas, hutan Montane, dan Hutan Ericaceous atau hutan gunung. Terdapat banyak flora di gunung ini yang mempunyai nilai perubatan.
Rujukan


Pautan luar

Ulu Jernih